Ça Ira

Ça Ira s podtitulom There Is Hope („Máme nádej“) je opera s troma dejstvami, ktorú skomponoval bývalý člen skupiny Pink Floyd, britský hudobník Roger Waters. Album s hudbou z tejto opery vyšiel v septembri 2005. 

Pôvodné, francúzske libreto napísal spolu so svojou manželkou Nadine Étienne Roda-Gil. Libreto bolo neskôr preložené do angličtiny. Témou opery Ça Ira sú udalosti a idey Veľkej francúzskej revolúcie.

História 
Začiatky tvorby opery Ça Ira sú datované do roku 1987, kedy Étienne Roda-Gil ukázal Watersovi svoje francúzske libreto. Prvotná verzia opery bola dokončená a nahratá koncom roku 1988. Vtedajší francúzsky prezident François Mitterrand operu potom ako ju počul, chcel uviesť v júli 1989 pri oslavách 200. výročia revolúcie. Proti tomuto zámeru namietali operní režiséri. Mali výhrady voči tomu, že Waters je Angličan a predstaviteľ hudobnej scény populárnej hudby. Projekt bol odložený a Roger Waters sa k nemu vrátil až v roku 1995. Neskôr preložil pôvodné libreto do angličtiny. Štúdiová verzia nahrávky opery bola vydaná na CD nosiči v roku 2005. Sólové party na album naspievali Bryn Terfel, Huang Ying a Paul Groves. 

Krátky úryvok z opery bol hraný 1. mája 2004 vo Vallette pri príležitosti vstupu Malty do EU. V novemri 2005 boli v Ríme dva koncertné predstavenia opery Ça Ira. Hraná premiéra opery sa konala 25. augusta 2006 v Poznani. Účinkovalo na nej viac ako 500 hercov, tanečníkov a spevákov. Cena produkcie sa vyšplhala na úroveň 2 miliónov €. Počas nasledujúcich rokov sa konalo niekoľko ďalších vystúpení v Kyjeve, Poznani a Manause.

Ohlasy kritiky na operu Ça Ira sú vcelku pozitívne. Kompozícia je považovaná za dobrú, miestami je hodnotená ako brilantná (oslobodenie otrokov, poprava Márie Antoinetty).  Kritizovaná je jej vysoká náročnosť na realizáciu a, vzhľadom na osobnosť autora, až prílišná konvečnosť. 

Album dosiahol prvú priečku v rebríčkoch Billboard's Top Classical Chart a Sony's Classical Chart  v USA aj Spojenom kráľovstve. Obľúbený sa stal aj v Poľsku ako aj ďalších európskych štátoch. V Poľsku album Ça Ira získal platinu za predaj viac ako 10 000 nosičov.

Zoznam skladieb

Disk 1

Prvé dejstvo 
 „The Gathering Storm“ – 1:38
 „Overture“ – 4:06
 „Scene 1: A Garden in Vienna 1765“ – 0:53
 „Madame Antoine, Madame Antoine“ – 2:53
 „Scene 2: Kings Sticks and Birds“ – 2:41
 „Honest Bird, Simple Bird“ – 2:10
 „I Want to Be King“ – 2:37
 „Let Us Break All the Shields“ – 1:45
 „Scene 3: The Grievances of the People“ – 4:40
 „Scene 4: France in Disarray“ – 2:34
 „To Laugh Is to Know How to Live“ – 1:44
 „Slavers, Landlords, Bigots at Your Door“ – 3:36
 „Scene 5: The Fall of the Bastille“ – 1:34
 „To Freeze in the Dead of Night“ – 2:19
 „So to the Streets in the Pouring Rain“ – 4:17

Druhé dejstvo 
  „Scene 1: Dances and Marches“ – 2:11
 „Now Hear Ye!“ – 2:18
 „Flushed With Wine“ – 4:31
 „Scene 2: The Letter“ – 1:39
 „My Dear Cousin Bourbon of Spain“ – 2:48
 „The Ship of State Is All at Sea“ – 1:46
 „Scene 3: Silver Sugar and Indigo“ – 0:55
 „To The Windward Isles“ – 4:50
 „Scene 4: The Papal Edict“ – 1:17
 „In Paris There's a Rumble Under the Ground“ – 6:19

Disk 3

Tretie dejstvo 
 „Scene 1: The Fugitive King“ – 2:21
 „But the Marquis of Boulli Has a Trump Card Up His Sleeve“ – 4:27
 „To Take Your Hat Off“ – 2:40
 „The Echoes Never Fade from That Fusillade“ – 3:15
 „Scene 2: The Commune de Paris“ – 2:43
 „Vive la Commune de Paris“ – 3:16
 „The National Assembly Is Confused“ – 2:41
 „Scene 3: The Execution of Louis Capet“ – 1:39
 „Adieu Louis for You It's Over“ – 3:45
 „Scene 4: Marie Antoinette – The Last Night on Earth“ – 1:39
 „Adieu My Good and Tender Sister“ – 5:09
 „Scene 5: Liberty“ – 2:51
 „And in the Bushes Where They Survive“ – 6:52

Výroba nahrávkyÇa Ira (There is hope) - An opera in three acts by Roger Waters 
 Roger Waters - producent, zborové aranžmány 
 Etienne Roda-Gil - libreto 
 Michel Vallat - jazykový korektor 
 Gavyn Wright - šéf orchestra
 Mike McCarthy - zbormajster 
 Roy Gregory - zbormajster detského zboru
 Rick Wentworth - dirigent, aranžmány, produkcia 
 Ying Huang - spev (soprán)
 Bryn Terfel - spev (bas barytón)
 Paul Groves - spev (tenor) 
 Ismaël Lô - spev 
 Jamie Bower - spev
 Helen Russill - spev
 Nick Wollage - technik 
 Stephane Briand - technik  
 Nick Griffiths - technik 
 Simon Rhodes - technik, mixáž 
 Peter Gelb - producent
 Dick James - koordinácia produkcie
 Doug Logan - Music Preparation 
 Isobel Griffiths - Orchestra Contractor 
 Roxanne Slimak - dizajn
 Jimmy Ienner, Jr. - fotografie
 Adrian Maben - fotografie

Referencie

Externé odkazy 
 Informácie o albume (vrátane textov)
 informácie o albume v češtine

Albumy Rogera Watersa
Hudobné albumy z 2005
Opery